CELEX: C2005/205/24
Language: lv
Date: 2005-08-20 00:00:00
Title: Lieta C-261/05: Lūgums sniegt prejudiciālu nolēmumu — izteikts ar Komárom-Esztergom Megyei Bíróság2005. gada 29. aprīļa rīkojumu lietā Lakép Kft., Pár-Bau Kft. un Rottelma Kft. pret Komárom-Esztergom Megyei Közigazgatási Hivatal

20.8.2005   
            
            
               LV
            
            
               Eiropas Savienības Oficiālais Vēstnesis
            
            
               C 205/13
            
         Lūgums sniegt prejudiciālu nolēmumu — izteikts ar Komárom-Esztergom Megyei Bíróság 2005. gada 29. aprīļa rīkojumu lietā Lakép Kft., Pár-Bau Kft. un Rottelma Kft. pret Komárom-Esztergom Megyei Közigazgatási Hivatal
   
   (Lieta C-261/05)
   (2005/C 205/24)
   tiesvedības valoda — ungāru
   Eiropas Kopienu Tiesā izskatīšanai ir iesniegts Komárom-Esztergom Megyei Bíróság [Komāromas-Estergomas meģes tiesa] lūgums sniegt prejudiciālu nolēmumu, kas izteikts ar 2005. gada 29. aprīļa rīkojumu lietā Lakép Kft., Pár-Bau Kft. un Rottelma Kft. pret Komárom-Esztergom Megyei Közigazgatási Hivatal un kas Tiesā reģistrēts 2005. gada 22. jūnijā.
   
      Komárom-Esztergom Megyei Bíróság lūdz Tiesu lemt par šādiem jautājumiem:
   
               1.
            
            
               Saskaņā ar Padomes 1977. gada 17. maija Direktīvu 77/38/EEK (1) — kādi ir kritēriji, kas liek nodokli uzskatīt par tādu, kuram ir apgrozījuma nodokļa raksturs?
            
         
               2.
            
            
               Vai par nodokli, kuram ir apgrozījuma nodokļa raksturs, ir uzskatāms nodoklis, kura bāze ir viss neto apgrozījums, kas atbilst pārdotajām precēm vai sniegtajiem pakalpojumiem, no kā atskaitītas pārdoto preču un starpnieku sniegto pakalpojumu pašizmaksa, kā arī materiālu izmaksas, vai šī apgrozījuma noteikta daļa?
            
         
               3.
            
            
               Vai Direktīvas 33. pants ir jāsaprot tādējādi, ka dalībvalstis var paturēt tikai vienu nodokli, kam ir apgrozījuma nodokļa raksturs?
            
         
               4.
            
            
               Ciktāl dalībvalstī pēc tās pievienošanās Eiropas Savienībai turpina pastāvēt divi vai vairāki nodokļi, kam ir apgrozījuma nodokļa raksturs, vai nodokļa aprēķināšana ar atpakaļejošu spēku ir pretrunā ar Direktīvas 33. pantu?
            
         
      (1)  OV L 145, 1. lpp.